
RAPORT

asupra proiectului de Lege privind aprobarea Ordonanţei de urgenţă a Guvernului nr.77/2008 pentru completarea art.3 din Ordonanţa Guvernului nr.32/1995 privind timbrul judiciar

În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.77/2008 pentru completarea art.3 din Ordonanţa Guvernului nr.32/1995 privind timbrul judiciar, trimis cu adresa nr.PL-x 654 din 4 noiembrie 2008 şi  înregistrat cu nr. 31/1035 din 7 noiembrie 2008.


Senatul în calitate de primă cameră sesizată, a adoptat prezentul proiect de lege în şedinţa din 6 octombrie 2008.


Potrivit prevederilor art. 75 din Constituţia României, republicată, şi ale art. 92 alin.(9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională.


Consiliul Legislativ,  prin avizul nr.732/17.06.2008, a avizat favorabil  proiectul de ordonanţă de urgenţă, cu o serie de observaţii şi propuneri. 

Proiectul de lege are ca obiect de reglementare completarea cu un alineat nou a art. 3 din Ordonanţa Guvernului nr. 32/1995 privind timbrul judiciar, aprobată cu modificări prin Legea nr. 106/1995, cu modificările şi completările ulterioare, în vederea eliminării obstacolelor în ceea ce priveşte înregistrarea electronică a comercianţilor în registrul comerţului şi accesul efectiv la „Sistemul de Formulare Electronice Inteligente”. Prin acest proiect de lege se propune extinderea competenţelor oficiilor registrului comerţului în sensul încasării de către acestea a contravalorii timbrului judiciar, pentru a permite transmiterea pe cale electronică a cererilor comercianţilor. 

În conformitate cu prevederile art.61 din Regulamentul Camerei Deputaţilor, republicat, cu modificările ulterioare, membrii Comisiei au examinat proiectul de lege, expunerea de motive şi documentele care îl însoţesc, în şedinţa din 25 februarie 2009. 

La şedinţă a participat, în calitate de invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările ulterioare, din partea Ministerului Justiţiei şi Libertăţilor Cetăţeneşti, doamna Rodica Constantinovici, secretar de stat, care a susţinut adoptarea acestui proiect de lege.

La dezbateri au fost prezenţi 19 deputaţi, din totalul de 25 membri ai Comisiei juridice, de disciplină şi imunităţi. 


 În urma dezbaterilor, membrii Comisiei au hotărât, cu unanimitate de voturi,  să  supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei de urgenţă a Guvernului nr.77/2008 pentru completarea art.3 din Ordonanţa Guvernului nr.32/1995 privind timbrul judiciar, cu un amendament de tehnică legislativă admis, redat în anexa la prezentul raport.

În raport cu obiectul şi conţinutul reglementării, iniţiativa legislativă face parte din categoria legilor ordinare.
                    
   
      PREŞEDINTE,                               
       


SECRETAR,

       
        Daniel BUDA





Gabriel ANDRONACHE
Expert Mihaela IVAN-CUCU

ANEXA

AMENDAMENT ADMIS

	Nr. crt.
	Text O.U.G. nr. 77/2008
	Text adoptat de Senat
	Text propus de comisie

(autorul amendamentului)
	Motivare

	1. 
	
	LEGE

privind aprobarea Ordonanţei de urgenţă a Guvernului nr.77/2008 pentru completarea art.3 din Ordonanţa Guvernului nr. 32/1995

privind timbrul judiciar


	Nemodificat.
	

	2. 
	
	Articol unic. - Se aprobă Ordonanţa de urgenţă a Guvernului nr.77 din 18 iunie 2008 pentru completarea art.3 din Ordonanţa Guvernului nr.32/1995 privind timbrul judiciar, publicată în Monitorul Oficial al României, Partea I, nr.465 din 23 iunie 2008.


	Art. I- Se aprobă Ordonanţa de urgenţă a Guvernului nr.77 din 18 iunie 2008 pentru completarea art.3 din Ordonanţa Guvernului nr.32/1995 privind timbrul judiciar, publicată în Monitorul Oficial al României, Partea I, nr.465 din 23 iunie 2008. 

	

	3. 
	(Titlu)

Ordonanţă de Urgenţă nr. 77 din 18 iunie 2008 pentru completarea art. 3 din Ordonanţa Guvernului nr. 32/1995 privind timbrul judiciar


	--------------
	Nemodificat.
	

	4. 
	ARTICOL UNIC - După alineatul (4) al articolului 3 din Ordonanţa Guvernului nr. 32/1995 privind timbrul judiciar, publicată în Monitorul Oficial al României, Partea I, nr. 201 din 30 august 1995, aprobată cu modificări prin Legea nr. 106/1995, cu modificările şi completările ulterioare, se introduce un nou alineat, alineatul (5), cu următorul cuprins:


	----------------
	Nemodificat.
	

	5. 
	"(5) În cazul cererilor de înmatriculare/înregistrare a menţiunilor în registrul comerţului, transmise în formă electronică, oficiile registrului comerţului vor încasa contravaloarea timbrului judiciar aplicabil. Dispoziţiile art. 6 alin. (2) se aplică în mod corespunzător."
	-----------------
	Nemodificat.
	

	6. 
	             ------------------
	--------------
	Art. II- Ordonanţa Guvernului nr.  32/1995 privind timbrul judiciar, aprobată cu modificări şi completări prin Legea nr. 106/1995, cu modificările şi completările ulterioare, se va republica în Monitorul Oficial al României, Partea I, dându-se textelor o nouă numerotare.   
Autor: Comisia juridică.


	- tehnică legislativă

